शादी के बाद युवक ने छोड़ा नशा, घर में घुस पत्नी के साथ की दोस्तों ने मारपीट

अमृतसर. शादी के बाद नशा छोड़ने से खफा दोस्त ने साथियों के साथ मिलकर युवक की पत्नी की मारपीट कर दी। आरोपियों के साथ आईं अन्य महिलाओं ने भी परिवार के साथ मारपीट की। यह घटना घर में लगे सीसीटीवी कैमरे में कैद हो गई है। पुलिस ने मामला दर्ज कर लिया।

अमृतसर के छेहरटा इलाके में रहने वाली महिला संदीप कौर का पति अमृतपाल नशे का आदी था। वह ज्यादातर अपने दोस्त जोधा सिंह के साथ नशा करता था। एक साल पहले शादी होने के बाद अमृतपाल ने नशा करना छोड़ दिया। उसके दोस्त जोधा को यह नागवार गुजरी और उसने साथियों के साथ मिलकर पहले अमृतपाल को घर से बाहर आने को कहा। जब पत्नी संदीप कौर ने उसे बाहर नहीं जाने दिया तो जोधा ने साथियों के साथ मिलकर संदीप कौर की मारपीट कर दी। घटना में संदीप कौर का गर्भ भी गिर गया है।

हालांकि जोधा सिंह के पिता की मानें तो उनका बेटा विदेश जा चुका है, वह यहां नहीं रहता है। उन्होंने कहा- उनका इस बात से कोई लेना-देना नहीं है। अमृतपाल की पत्नी गलत आरोप लगा रही है। दूसरी तरफ पुलिस ने सीसीटीवी कब्जे में लेकर जांच शुरू कर दी है। आरोपियों की गिरफ्तारी के लिए छापेमारी शुरू कर दी गई है।